Na temelju članka 7. Zakona o naseljima („Narodne novine“, broj 39/22) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika, na 20. sjednici od 20. lipnja 2024. godine, donosi:

**ODLUKU**

**o grafičkom prikazu ulica na području Grada Šibenika**

Članak 1.

Ovom Odlukom utvrđuje se grafički prikaz ulica na području Grada Šibenika za sljedeće ulice: Stjepana Radića i Petra Preradovića u Šibeniku, ulicu Zatonskih žrtava u Zatonu i ulicu Rukavac u Žaboriću.

Grafički prikazi ulica iz st. 1. ovog članka nalaze se u privitku ove Odluke i čine njezin sastavni dio na slijedeći način:

* list 1 - ulica Zatonskih žrtava u naselju Zaton
* list 2 - ulica Stjepana Radića i Petra Preradovića u naselju Šibenik
* list 3 - ulica Rukavac u naselju Žaborić.

Članak 2.

Nalaže se Gradonačelniku Grada Šibenika da dostavi ovu Odluku nadležnom tijelu Republici Hrvatskoj, Državnoj geodetskoj upravi, Područnom uredu za katastar Šibenik kako bi se obuhvati ulica iz čl. 1. ove Odluke, evidentirali u Registru prostornih jedinica Državne geodetske uprave Republike Hrvatske sukladno ovoj Odluci.

Članak 3.

Ova Odluka stupa na snagu osmog dana od dana objave u „Službenom glasniku Grada Šibenika“.

KLASA: 940-01/24-01/101

URBROJ: 2182-1-07/5-24-3

Šibenik, 20. lipnja 2024.

**GRADSKO VIJEĆE GRADA ŠIBENIKA**

PREDSJEDNIK

dr. sc. Dragan Zlatović,v.r.